# data[].attributes.headline
Μπορούν να βοηθηθούν τα άτομα με αυτισμό;

# data[].attributes.subject
Μπορούν να βοηθηθούν τα άτομα με αυτισμό;

# data[].attributes.body
Μελέτες δείχνουν ότι όλα τα άτομα με αυτισμό μπορούν να βελτιωθούν σημαντικά με την κατάλληλη θεραπευτική και εκπαιδευτική αντιμετώπιση. Πολλά άτομα με αυτισμό δείχνουν τελικά μεγαλύτερη ανταπόκριση στους άλλους καθώς μαθαίνουν να κατανοούν τον κόσμο γύρω τους.

Τα προγράμματα παρέμβασης πρέπει να οργανώνονται από ειδικώς εκπαιδευμένους δασκάλους, σε προγράμματα αυστηρά δομημένης διάρθρωσης που δίνουν έμφαση στην ατομική καθοδήγηση. Τα άτομα με αυτισμό μπορούν να μάθουν να λειτουργούν στο σπίτι και στην κοινότητα. Κάποια μπορούν να μάθουν να ζουν μια σχεδόν φυσιολογική ζωή.

# data[].attributes.headline
Πόσο σοβαρά είναι τα προβλήματα συμπεριφοράς στα άτομα με αυτισμό;

# data[].attributes.subject
Πόσο σοβαρά είναι τα προβλήματα συμπεριφοράς στα άτομα με αυτισμό;

# data[].attributes.body
Στον αυτισμό, τα προβλήματα συμπεριφοράς κυμαίνονται από πολύ σοβαρά έως πολύ ελαφριάς μορφής. Τα σοβαρά προβλήματα συμπεριφοράς εκδηλώνονται με τη μορφή πολύ ασυνήθιστης, επιθετικής και, σε κάποιες περιπτώσεις, ακόμα και αυτοκαταστροφικής συμπεριφοράς. Αυτοί οι τρόποι συμπεριφοράς μπορεί να είναι επίμονοι και πολύ δύσκολο να αλλάξουν.

Στην πιο ελαφριά του μορφή, ο αυτισμός μοιάζει με μαθησιακή δυσκολία. Συχνά, όμως, ακόμα και άτομα που πάσχουν από ελαφριά μορφή αυτισμού έχουν σημαντικές αναπηρίες στην καθημερινή τους ζωή, λόγω των ελλείψεων τους στους τομείς της επικοινωνίας και των κοινωνικών σχέσεων.

# data[].attributes.headline
Αυτισμός: Πόσο μειώνει το προσδόκιμο ζωής

# data[].attributes.subject
Αυτισμός: Πόσο μειώνει το προσδόκιμο ζωής

# data[].attributes.body
Οι άνθρωποι που πάσχουν από αυτισμό κινδυνεύουν να έχουν μικρότερο προσδόκιμο ζωής σε σχέση με τον γενικό πληθυσμό, όπως προκύπτει από νέα σουηδική μελέτη.
Η μελέτη, που δημοσιεύεται στην «Βρετανική Επιθεώρηση Ψυχιατρικής» (BJP), βασίσθηκε στην ανάλυση των ιατρικών φακέλων 27.122 ενηλίκων πασχόντων από διαταραχές του φάσματος του αυτισμού και 2,67 εκατομμυρίων μη-πασχόντων συνομηλίκων τους από τη Σουηδία.

Τη νέα μελέτη, που είναι η μεγαλύτερη του είδους, πραγματοποίησε ομάδα επιστημόνων υπό την ψυχίατρο Τάτγια Χιρβικόσκι.

Η Σουηδία τηρεί εδώ και δεκαετίες μία σειρά από αναλυτικά μητρώα για σχεδόν 100 διαφορετικές ασθένειες, ιατρικές πράξεις και παραμέτρους της υγείας, τα οποία χρησιμοποιούνται ευρέως στην Επιδημιολογία για ερευνητικούς σκοπούς.

Επιπλέον, τηρεί ιατρικό φάκελο για κάθε κάτοικό της από την ημέρα της γέννησής του, γεγονός που διευκολύνει ακόμα περισσότερο την επιδημιολογική έρευνα.

Οι πάσχοντες από αυτισμό είχαν διαγνωστεί το 1987 ή αργότερα.

Οι ερευνητές από το Πανεπιστημιακό Ινστιτούτο Καρολίνσκα που πραγματοποίησαν τη νέα μελέτη, ανακάλυψαν κατ’ αρχήν ότι η θνησιμότητα στα άτομα με αυτισμό ήταν σχεδόν 2,5 φορές μεγαλύτερη απ’ ό,τι στον γενικό πληθυσμό.

Επιπλέον, οι ασθενείς με αυτισμό είχαν προσδόκιμο επιβίωσης μειωμένο κατά 16 χρόνια κατά μέσον όρο, αλλά αυτό ήταν συνάρτηση και των τυχόν συνοδών προβλημάτων που αντιμετώπιζαν.
Έτσι, όσοι είχαν και σχετιζόμενη μαθησιακή δυσκολία, είχαν προσδόκιμο επιβίωσης τρεις δεκαετίες χαμηλότερο απ’ ό,τι ο γενικός πληθυσμός, με την μέση ηλικία θανάτου για τη συγκεκριμένη ομάδα να είναι τα 39 έτη και κύρια αιτία θανάτου την επιληψία.

Οι επιστήμονες δεν γνωρίζουν με ποιον μηχανισμό σχετίζονται αυτισμός και επιληψία.

Αντίστοιχα, οι πάσχοντες από αυτισμό δίχως συνοδή μαθησιακή δυσκολία, είχαν μεγαλύτερο προσδόκιμο επιβίωσης που έφθανε τα 58 έτη, με κύρια αιτία θανάτου την καρδιοπάθεια και εν συνεχεία την αυτοκτονία.

Προγενέστερες μελέτες έχουν δείξει ότι οι γυναίκες με αυτισμό έχουν αυξημένες πιθανότητες να κάνουν απόπειρα αυτοκτονίας σε σύγκριση με τους άνδρες.

Όπως δήλωσε η επικεφαλής της έρευνας, τα ευρήματα είναι «σοκαριστικά και αποθαρρυντικά» και αποτελούν ένδειξη ότι «απαιτείται επειγόντως περισσότερη χρηματοδότηση για να γίνουν έρευνες και να αυξηθούν οι γνώσεις για την βιολογία των διαταραχών του φάσματος του αυτισμού».

# data[].attributes.headline
Οι 8 καλύτερες Θεραπείες για τον αυτισμό όπως τις αναφέρουν οι γονείς (Έρευνα Γονέων Παιδιών Με Αυτισμό στις ΗΠΑ)

# data[].attributes.subject
Οι 8 καλύτερες Θεραπείες για τον αυτισμό όπως τις αναφέρουν οι γονείς (Έρευνα Γονέων Παιδιών Με Αυτισμό στις ΗΠΑ)

# data[].attributes.body
Πηγή: http://www.autismspeaks.org/blog/2012/09/25/top-8-autism-therapies-%E2%80%93-reported-parents

Τίτλος πρωτοτύπου: “Top 8 Autism Therapies – Reported by Parents “ (Tuesday, September 25, 2012) by Eric Peacock, MyAutismTeam

Μετάφραση – επιμέλεια στα Ελληνικά: Αλεξάνδρου Στράτος, Δ/ντής Κέντρου ΠΡΟΣΕΓΓΙΣΗ

Κάθε γονιός ενός παιδιού με αυτισμό αναρωτιέται: «Κάνω αρκετά για να βοηθήσω το παιδί μου;» Ψάχνονται για γιατρούς, ειδικούς, και (κυρίως) άλλους γονείς που τα παιδιά τους έχουν τις ίδιες δυσκολίες, για ιδέες και για την επικύρωση ότι βρίσκονται στο σωστό δρόμο και κάνουν το σωστό. Λόγω και των οικονομικών δυσκολιών, οι γονείς αναγκάζονται να δώσουν προτεραιότητες. Ποιες είναι λοιπόν οι «καλύτερες» θεραπείες που εφαρμόζονται; Ποιες έχουν λειτουργήσει καλύτερα για άλλα παιδιά με τις ίδιες δυσκολίες με το δικό σας παιδί; Το γκρουπ MyAutismTeam.com – ένα κοινωνικό δίκτυο με περισσότερους από 28.000 γονείς των ατόμων με αυτισμό – έθεσε στους γονείς μέλη του το ακόλουθο ερώτημα: «Τι θεραπείες, δούλεψαν καλύτερα με το παιδί σας;»

Το καλύτερο είναι ότι σε αυτή την έρευνα η ερώτηση ήταν πολύ προσωπική. Δεν ρωτήθηκαν οι γονείς «Ποιες είναι οι καλύτερες θεραπείες για τον αυτισμό;» Αντί αυτού, ζητήθηκε από το γονέα να δώσει μία λίστα με τις θεραπείες που λειτουργούν καλύτερα για το παιδί τους. Το ότι κάτι «λειτουργεί καλύτερα» για ένα παιδί στο φάσμα, δεν σημαίνει ότι λειτουργεί εξίσου καλά για ένα άλλο παιδί ή, στην περίπτωση της Εργοθεραπείας ή Λογοθεραπείας, πρέπει να είναι απόλυτα προσαρμοσμένες στις αναπτυξιακές ανάγκες του κάθε παιδιού. Μετρήθηκαν οι  θεραπείες Εργοθεραπεία, Λογοθεραπεία, θεραπεία συμπεριφορισμού (ABA), Μαθήματα Κοινωνικών Δεξιοτήτων, Ιπποθεραπεία, GFCF Diet,  Ψυχιατρικές / Ψυχολογικές συνεδρίες, Floor Time, RDI, PECs, Swimming, PRT, iPad, Vision therapy, aqua therapy, συμπληρώματα βιταμινών, υπερβαρικό οξυγόνο, αφού αυτές ανέφεραν οι γονείς. Οι περισσότεροι γονείς απάντησαν στο ερώτημα με την απαρίθμηση μίας ή δύο θεραπειών.

Στα αποτελέσματα αναφέρονται όλες οι θεραπείες και οι γονείς ανέφεραν ποσοστιαία τα εξής:

1. Εργοθεραπεία – 39%

2. Λογοθεραπεία – 27%

3. ABA θεραπεία – 15%

4. Κοινωνικές Δεξιότητες Μαθήματα – 8%

5. Ιπποθεραπεία – 2%

6. GFCF Diet Διατροφή – 2%

7. Ψυχιατρικές / Ψυχολογικές συνεδρίες – 2%

8. Floor Time, RDI, PECs, Swimming, PRT 1%

9.iPad – 0,1%

10. Vision therapy, aqua therapy, συμπληρώματα βιταμινών, υπερβαρικό οξυγόνο <0,1%

Τι σημαίνει αυτό;

«Για να είμαστε σαφείς» αναφέρει ο Eric Peacock, μέλος του MyAutismTeam και της έρευνας, «δεν κάνουμε αυστηρή επιστήμη εδώ, αλλά μάλλον μια αντανάκλαση του τι ανέφεραν περίπου 8.000 γονείς στις ΗΠΑ ότι δούλεψε καλύτερα στο παιδί τους». Αναφέρει λοιπόν κάποια από τα συμπεράσματά του:

1. «Η πρώιμη παρέμβαση λειτουργεί: Η Εργοθεραπεία, η Λογοθεραπεία, η συμπεριφοριστική θεραπεία και η θεραπεία Κοινωνικών Δεξιοτήτων είχαν τις περισσότερες θετικές απαντήσεις. Οι θεραπείες Floor Time, RDI, PECs, PRT και Ιπποθεραπεία μπορούν να συμπεριληφθούν σε αυτή την ομάδα, δεδομένου ότι συχνά καθοδηγούνται από έναν Εργοθεραπευτή», αναφέρει.

2. «Η συντριπτική πλειοψηφία των γονέων που ρωτήθηκαν είπαν ότι «λειτούργησε καλύτερα» για το παιδί τους η Εργοθεραπεία. Οι Εργοθεραπευτές βοηθούν τα παιδιά σε ένα ευρύ φάσμα των αναπτυξιακών θεμάτων συμπεριλαμβανομένης της διαταραχής αισθητηριακής επεξεργασίας, την ανάπτυξη των κινητικών δεξιοτήτων, την κοινωνική αλληλεπίδραση, την εκπαίδευση τουαλέτας, την εκπαίδευση ύπνου και πολλά άλλα».

3. «Πολλοί γονείς μέλη του MyAutismTeam έχουν δοκιμάσει τα πάντα όλα αυτά τα χρόνια στην προσπάθειά τους να βοηθήσουν τα παιδιά τους. Πολλοί γονείς αναφέρουν την άποψη ότι η συνεργασία του Εργοθεραπευτή με τον Λογοθεραπευτή είναι ο καλύτερος συνδυασμός».

4. «Το ότι μία θεραπεία δεν αναφέρεται στον κατάλογο αυτό δεν σημαίνει ότι δεν λειτουργεί. Θέλω να αποτρέψω με αυτό μια επίθεση από τα σχόλια σχετικά με όλες τις θεραπείες που έχουμε μείνει. Αυτή ήταν μία «τυφλή έρευνα», που σημαίνει ότι ζητήσαμε ακριβώς μία απάντηση και δεν προσφέραμε πολλαπλές λίστες επιλογής των απαντήσεων. Αφήσαμε τους γονείς να απαντήσουν σε αυτή την ερώτηση σε ό, τι επιθυμούν ονομάζοντας τις θεραπείες που ήρθαν στο μυαλό τους ότι είναι καλύτερες για το παιδί τους».

Βρείτε τι είναι καλύτερο για το παιδί σας

«Ένα βασικό πράγμα που πρέπει να θυμόμαστε εδώ» συμπληρώνει ο Eric Peacock «είναι ότι αυτές οι απαντήσεις αντανακλούν το ευρύ φάσμα των γονέων του MyAutismTeam με παιδιά από όλα τα μέρη του φάσματος του αυτισμού. Γνωρίζουμε πως ότι λειτουργεί για ένα παιδί στο φάσμα δεν είναι υποχρεωτικό ότι λειτουργεί και σε ένα παιδί με διαφορετικές αναπτυξιακές ανάγκες. Το ερώτημα που οι περισσότεροι γονείς θέλουν να απαντήσουμε είναι: «Τι θεραπείες λειτουργούν καλύτερα για τα παιδιά σαν το δικό μου;» Ένας από τα καλύτερους τρόπους για να πάρετε μία σταθερή απάντηση σε αυτό το ερώτημα είναι να οικοδομήσει σχέσεις με άλλους γονείς με παιδιά στην ίδια δυσκολία. Μπορείτε να γίνετε δωρεάν μέλος του MyAutismTeam (www.myautismteam.com) και να  κάνετε κλικ στο “Find Parents”  για να αναζητήσετε γονείς παιδιών με τις ίδιες δυσκολίες με το δικό σας παιδί. Υπάρχει πολλή σοφία στις συλλογικές εμπειρίες των 28.000 γονέων  παιδιών με αυτισμό. Δεν είστε μόνοι και δεν χρειάζεται να εφεύρουμε εκ νέου τον τροχό» αναφέρει κλείνοντας.

# data[].attributes.headline
Αυτισμός στα παιδιά: Το τεστ των 5 ερωτήσεων

# data[].attributes.subject
Αυτισμός στα παιδιά: Το τεστ των 5 ερωτήσεων

# data[].attributes.body
Σύμφωνα με στοιχεία του Αμερικανικού Κέντρου Ελέγχου και Πρόληψης Νοσημάτων, οι διαταραχές του αυτιστικού φάσματος πλήττουν περίπου το 1% του παγκόσμιου πληθυσμού.
Μάλιστα, τα περιστατικά αυξάνονται σταδιακά σε αριθμό τα τελευταία χρόνια: Ενώ το 2010 λάμβανε διάγνωση για κάποια μορφή αυτισμού ένα στα 110 παιδιά, το 2012 ένα στα 88, σήμερα λαμβάνει διάγνωση ένα στα 68.

Οι διαταραχές του αυτιστικού φάρματος είναι μια ομάδα διαταραχών της ανάπτυξης που επηρεάζουν τον τρόπο με τον οποίο το άτομο επικοινωνεί με άλλους ανθρώπους αλλά και τον τρόπο με τον οποίο αντιλαμβάνεται τον κόσμο γύρω του.

Η Κόνι Κασάρι, καθηγήτρια Ανθρώπινης Ανάπτυξης και Ψυχολογίας στο Πανεπιστήμιο UCLA της Καλιφόρνια, επισημαίνει ότι η έγκαιρη διάγνωση είναι απαραίτητη ώστε το παιδί να λάβει τη μέγιστη δυνατή υποστήριξη και φροντίδα.

Καθώς επικρατούν αρκετοί μύθοι γύρω από τις διαταραχές του αυτιστικού φάρματος, η ειδικός παρουσιάζει τις πέντε ερωτήσεις-κλειδιά που θα βοηθήσουν γονείς και φροντιστές να αναγνωρίσουν ένα παιδί με αυτισμό.
1. Το παιδί ανταποκρίνεται όταν το φωνάζετε με το όνομά του;
2. Το παιδί εκδηλώνει προσοχή συναρμογής;
3. Το παιδί μιμείται;
4. Το παιδί ανταποκρίνεται συναισθηματικά;
5. Το παιδί συμμετέχει σε μιμητικά παιχνίδια;

# data[].attributes.headline
Πώς είναι να ζεις με μια διαταραχή στο φάσμα του αυτισμού; 

# data[].attributes.subject
Πώς είναι να ζεις με μια διαταραχή στο φάσμα του αυτισμού; 

# data[].attributes.body
ΤΟ ΒΙΝΤΕΑΚΙ ΑΠΑΝΤΑ ΣΕ ΑΥΤΟ ΤΟ ΕΡΩΤΗΜΑ

# data[].attributes.headline
ΤΑ ΑΙΤΙΑ ΤΟΥ ΑΥΤΙΣΜΟΥ

# data[].attributes.subject
ΤΑ ΑΙΤΙΑ ΤΟΥ ΑΥΤΙΣΜΟΥ

# data[].attributes.body
Επιστημονικά δεν μπορεί ακόμα να αιτιολογηθεί η εμφάνιση του αυτισμού παρά μόνο σε επίπεδο ερευνητικών υποθέσεων:

Η βιολογική αιτιολογία

Η επιστημονική έρευνα στρέφεται περισσότερο στα βιολογικά και κληρονομικά αίτια για να αιτιολογήσει τον αυτισμό, επειδή η έναρξη της διαταραχής είναι πολύ πρώιμη. Φαίνεται όμως ότι δεν ευθύνεται μόνο ένα απλό γονίδιο αλλά απαιτείται η παρουσία και η σύμπτωση πολλών γονιδίων. Ο αυτισμός προσβάλλει περισσότερο τα αγόρια από τα κορίτσια αλλά τα κορίτσια εμφανίζουν βαρύτερες μορφές αυτισμού.

Οι έρευνες δείχνουν ότι αν μια οικογένεια έχει αυτιστικό κορίτσι έχει πολύ περισσότερες πιθανότητες να εμφανίσει αυτισμό και οποιοδήποτε μεταγενέστερο παιδί παρά αν είχε αυτιστικό αγόρι. Πάντως έχει διαπιστωθεί ότι τα περισσότερα αυτιστικά παιδιά εμφανίζουν ένα εύθραυστο χρωμόσωμα , που έχει δηλαδή υποστεί ρήγμα κάτω από διάφορες περιστάσεις. Ισως αυτό να δικαιολογεί και τη συχνότερη εμφάνιση του αυτισμού στα αγόρια παρά στα κορίτσια, επειδή αυτά έχουν ένα δεύτερο χρωμόσωμα Χ, που ίσως αναπληρώνει τα ελαττωματικό και εύθραυστο χρωμόσωμα Χ.

Η θεωρία των ψυχρών γονέων

Η διαπίστωση ότι οι γονείς αυτιστικών παιδιών είχαν ανώτερο μορφωτικό επίπεδο, ανήκαν στην μέση και ανώτερη τάξη και ότι παρουσίαζαν συναισθηματικά ελλείμματα κατά τη συμπεριφορά τους στα παιδιά, όπως έλλειψη ζεστασιάς και εγγύτητας οδήγησε στην υπόθεση ότι η γονεϊκή συμπεριφορά πιθανά να είναι αιτία αυτισμού. Όμως, η φυσιολογική ανάπτυξη των αδελφών όπως και η πολύ πρώιμη εμφάνιση του αυτισμού ανατρέπει αυτή την πιθανότητα.

Οι ενδορφίνες

Είναι γνωστό ότι η χρήση μορφίνης και άλλων οπιούχων μειώνει την αντιδραστικότητά μας στον πόνο όπως και το γεγονός ότι το σώμα μας παράγει τα δικά του οπιοειδή Σε κάποιες μελέτες βρέθηκε ότι τα αυτιστικά παιδιά είχαν πολύ μεγαλύτερες ποσότητες ενδορφινών στον οργανισμό τους, που ίσως σημαίνει ότι ο εγκέφαλος τους απελευθερώνει πολύ μεγαλύτερες ποσότητες από αυτές, που χρειάζεται ένας φυσιολογικός οργανισμός. Η παρουσία των ενδορφινών εξηγεί ικανοποιητικά και την αντοχή τους στον πόνο, όπως και την αυτοκαταστροφική συμπεριφορά.

Πολλοί γονείς αναφέρουν ότι, όταν το αυτιστικό τους παιδί έχει πυρετό, εμφανίζει βελτίωση στην επικοινωνιακή με το περιβάλλον και τους ανθρώπους συμπεριφορά του.

Τα χαρακτηριστικά του αυτισμού μοιάζουν με αυτά της σχιζοφρένειας αλλά σχεδόν ποτέ δεν εξελίσσονται σε σχιζοφρένεια, στην ενήλικη ζωή. Το βασικό κριτήριο πάντως είναι ηλικιακό: Η σχιζοφρένεια εμφανίζεται μεταξύ 15 και 30 ετών ενώ ο αυτισμός από μερικών μηνών μέχρι 3 ετών.

Συγγραφέας:

Λασσιθιωτάκη Μαρία, Ψυχολόγος - Εκδότρια ιστοτόπου www.selftherapy.gr
E-mail: info@selftherapy.gr

Πηγή:

www.iator.gr

# data[].attributes.headline
ΤΑ ΣΥΜΠΤΩΜΑΤΑ ΤΟΥ ΑΥΤΙΣΜΟΥ

# data[].attributes.subject
ΤΑ ΣΥΜΠΤΩΜΑΤΑ ΤΟΥ ΑΥΤΙΣΜΟΥ

# data[].attributes.body
ΤΙ ΣΥΜΠΤΩΜΑΤΑ ΠΑΡΟΥΣΙΑΖΕΙ ΕΝΑ ΠΑΙΔΙ ΑΝΑΛΟΓΑ ΜΕ ΤΗΝ ΗΛΙΚΙΑ
Αν ο αυτισμός εντοπιστεί νωρίς, από βρεφική ηλικία, η θεραπεία του μπορεί να βασιστεί στην αξιοσημείωτη πλαστικότητα του νεαρού, αναπτυσσόμενου εγκεφάλου και το παιδί να ιαθεί πλήρως.

Αυτισμός: Πρώιμα συμπτώματα σε βρέφη και νήπια

Το παιδί...

δεν κάνει επαφή με τα μάτια (π.χ. δεν κοιτάει την μητέρα όταν εκείνη το θηλάζει)

δεν χαμογελά όταν του χαμογελούν

δεν ανταποκρίνεται στο όνομά του, ή στον ήχο μιας γνώριμης φωνής

δεν ακολουθεί, οπτικά, αντικείμενα

δεν δείχνει, ή δεν χαιρετάει, ή δεν χρησιμοποιεί άλλες χειρονομίες για να
επικοινωνεί

δεν ακολουθεί αυτό που του δείχνετε με το χέρι σας

δεν κάνει θορύβους για να κερδίσει την προσοχή σας

δεν σας “προκαλεί” για, ή δεν ανταποκρίνεται στα χάδια

δεν μιμείται τις κινήσεις σας και τις εκφράσεις του προσώπου σας

δεν σηκώνει τα χέρια του προς εσάς για να το πάρετε στην αγκαλιά σας

δεν παίζει με άλλα άτομα

δεν ζητάει βοήθεια για κάτι που δεν μπορεί να κάνει μόνο του

Αυτισμός - ΠΡΟΣΟΧΗ: Οι παρακάτω καθυστερήσεις στην ανάπτυξη σημαίνουν την ανάγκη για άμεση αξιολόγηση από τον παιδίατρο του παιδιού σας!

Μέχρι τους 6 μήνες: Δεν χαμογελάει “με την καρδιά του”, ή δεν κάνει άλλες θερμές, χαρούμενες εκφράσεις

Μέχρι τους 9 μήνες: Δεν ανταλλάσσει ήχους, χαμόγελα, ή άλλες εκφράσεις του προσώπου

Μέχρι 1 έτους: Έλλειψη ανταπόκρισης στο όνομά του. Επίσης δεν “φλυαρεί” δεν κάνει χειρονομίες, όπως το να δείχνει, να προσπαθεί να φτάσει πράγματα, ή να χαιρετάει τους άλλους

Μέχρι τους 16 μήνες: Δεν λέει λέξεις

Μέχρι 2 ετών: Δεν μπορεί να εκφράσει φράσεις τουλάχιστον δύο λέξεων, που δεν περιλαμβάνουν μίμηση ή επανάληψη

Αυτισμός: Τα πρώιμα συμπτώματα του αυτισμού σε μεγαλύτερα παιδιά

Καθώς τα παιδιά μεγαλώνουν, τα σημάδια για τον αυτισμό γίνονται πιο ποικιλόμορφα. Υπάρχουν πολλά προειδοποιητικά συμπτώματα, αλλά αυτά συνήθως περιστρέφονται γύρω από τις μειωμένες κοινωνικές δεξιότητες, τις δυσκολίες λόγου και ομιλίας, τις δυσκολίες στην μη-λεκτική επικοινωνία και την άκαμπτη συμπεριφορά.

Αυτισμός: Συμπτώματα κοινωνικών δυσκολιών στο παιδί

Το παιδί...

μοιάζει να είναι ανιδιοτελής, ή να αγνοεί άλλα άτομα, ή το τι συμβαίνει γύρω του

δεν ξέρει πώς να συνδεθεί με άλλους, να παίξει, ή να κάνει νέους φίλους

προτιμά να μην το αγγίζει κανείς, να μην το κρατάνε, ή να μην το αγκαλιάζουν

δεν παίζει παιχνίδια με φανταστικό σενάριο, δεν του αρέσουν τα ομαδικά παιχνίδια, δεν μιμείται τους άλλους, ή δεν χρησιμοποιεί τα παιχνίδια του με δημιουργικούς τρόπους

έχει πρόβλημα κατανόησης των συναισθημάτων

δεν φαίνεται να ακούσει, όταν οι άλλοι του μιλούν

δεν μοιράζεται τα ενδιαφέροντά του με άλλους (ζωγραφιές, παιχνίδια)

Η βασική κοινωνική αλληλεπίδραση είναι κάτι δύσκολο για τα παιδιά με διαταραχές του φάσματος του αυτισμού. Πολλά παιδιά με αυτισμό φαίνεται να προτιμούν να “ζουν στο δικό τους κόσμο”, σε απόσταση και αποκομμένα από τους άλλους.

Αυτισμός: Τα συμπτώματα στον λόγο και γλωσσικές δυσκολίες

Το παιδί...

μιλάει με έναν ανώμαλο τόνο φωνής, ή με έναν περίεργο ρυθμό ή ένταση (π.χ. τελειώνει κάθε φράση σαν ερώτηση)

επαναλαμβάνει τις ίδιες λέξεις, ή φράσεις ξανά και ξανά

ανταποκρίνεται σε ερώτηση με το να την επαναλαμβάνει, αντί να την απαντήσει

αναφέρεται στον εαυτό του στο τρίτο πρόσωπο

χρησιμοποιεί σωστά τη γλώσσα λανθασμένα (γραμματικά λάθη, λάθος λέξεις)

έχει δυσκολία να επικοινωνήσει τις ανάγκες, ή τις επιθυμίες του

δεν κατανοεί απλές οδηγίες, ή ερωτήσεις

παίρνει ό,τι λέγεται πολύ κυριολεκτικά (δεν αντιλαμβάνεται τις αποχρώσεις του χιούμορ, την ειρωνεία και τον σαρκασμό)

Τα παιδιά με διαταραχές του φάσματος του αυτισμού έχουν δυσκολία στην ομιλία και τη γλώσσα. Συχνά, αρχίζουν να μιλάνε σε μεγαλύτερη ηλικία από τα άλλα παιδιά.

Αυτισμός: Τα συμπτώματα και οι δυσκολίες της μη-λεκτικής επικοινωνίας

Το παιδί...

αποφεύγει την άμεση επαφή με τα μάτια

χρησιμοποιεί εκφράσεις του προσώπου που δεν ταιριάζουν με αυτό που λέει

δεν αντιλαμβάνεται τις εκφράσεις του προσώπου στους άλλους ανθρώπους, καθώς και τον τόνο της φωνής και τις χειρονομίες τους

κάνει πολύ λίγες χειρονομίες (όπως το να δείχνει κάπου)

αντιδρά ασυνήθιστα σε νέα αξιοθέατα, μυρωδιές, υφές και ήχους. Μπορεί να είναι ιδιαίτερα ευαίσθητο στους δυνατούς θορύβους

έχει ανώμαλη στάση του σώματος, επιδεικνύει αδεξιότητα, ή έχει εκκεντρικό τρόπο να κινείται (π.χ. περπατάει αποκλειστικά στις μύτες των ποδιών)

Τα παιδιά με διαταραχές του φάσματος του αυτισμού έχουν πρόβλημα να αντιληφθούν λεπτά λεκτικά συνθήματα και να χρησιμοποιούν τη γλώσσα του σώματος. Αυτό κάνει το “δούναι και λαβείν” της κοινωνικής αλληλεπίδρασης πολύ δύσκολο για εκείνα

Αυτισμός: Άλλα συμπτώματα

Το παιδί...

ακολουθεί μια αυστηρή ρουτίνα (π.χ. επιμένει στο να ακολουθεί μια συγκεκριμένη διαδρομή προς το σχολείο)

έχει δυσκολία προσαρμογής σε οποιεσδήποτε αλλαγές στο πρόγραμμα ή στο περιβάλλον (π.χ. ξεσπάει αν τα έπιπλα αλλάξουν θέση στο σπίτι ή αν πάει για ύπνο σε μη-προκαθορισμένη/διαφορετική ώρα από το συνηθισμένο)

επιδεικνύει μια ασυνήθιστη σύνδεση/εξάρτηση σε παιχνίδια, ή παράξενα αντικείμενα, όπως κλειδιά, διακόπτες φωτός, ή λαστιχάκια

μανιωδώς βάζει στην σειρά τα πράγματα, ή τα τακτοποιεί με έναν συγκεκριμένο τρόπο

μοιάζει να ασχολείται υπερβολικά με ένα στενό θέμα ενδιαφέροντος, που συχνά σχετίζεται με αριθμούς, ή σύμβολα (π.χ. απομνημονεύει και απαγγέλλει γεγονότα σχετικά με χάρτες, δρομολόγια τρένων, ή στατιστικά στα σπορ)

ξοδεύει μεγάλα χρονικά διαστήματα τακτοποιώντας τα παιχνίδια του με συγκεκριμένους τρόπους, ή βλέποντας κινούμενα αντικείμενα (όπως ένας ανεμιστήρας οροφής), ή εστιάζοντας σε ένα συγκεκριμένο μέρος ενός αντικειμένου (όπως τις ρόδες ενός παιχνιδιού αυτοκινήτου)

Τα παιδιά με διαταραχές του φάσματος του αυτισμού έχουν συχνά περιορισμένη, άκαμπτη συμπεριφορά, δραστηριότητες και ενδιαφέροντα

# data[].attributes.headline
ΟΡΙΣΜΟΣ ΤΟΥ ΑΥΤΙΣΜΟΥ

# data[].attributes.subject
ΟΡΙΣΜΟΣ ΤΟΥ ΑΥΤΙΣΜΟΥ

# data[].attributes.headline
Ο ΑΥΤΙΣΜΟΣ Μ

# data[].attributes.body
Ο ΑΥΤΙΣΜΟΣ ΜΠΟΡΕΙ ΝΑ ΕΜΦΑΝΙΣΤΕΙ ΣΕ ΟΠΟΙΑΔΗΠΟΤΕ ΗΛΙΚΙΑ